EFF glo teleurgesteld in lede se rassistiese plakkate“Die EFF het met groot teleurstelling verneem dat van sy lede baniere gehad het wat die party uitbeeld as ŉ rassistiese organisasie,” het Patrick Sindane, die party se woordvoerder in Gauteng, Dinsdag in ŉ verklaring gesê. Van die boodskappe op die plakkate was: “Die wittebrood is verby vir die wittes” en “Om ‘n revolusionêr te wees, moet jy deur haat en bloedvergieting geïnspireer word”. Die geleentheid het Sondag by die Nkaneng informele nedersetting in Marikana in Noordwes plaasgevind. “Ons wil dit op rekord plaas dat ons onsself van dié uitlatings distansieer. Ons het uitgevind wie hiervoor verantwoordelik is en sal teen die lede optree. Ons stryd is nie om witmense dood te maak nie, maar om te verseker dat ons almal voordeel trek uit die rykdom van hierdie land,” het Sindane gesê.